Euro
L' euro (EUR òu €; in greco Eupώ) o l'è a monnæa ûnica da Comûnitæ Ouropea e de âtri stati e tæritoi ouropéi, comme Andòrra, o Vatican, Monego, Monteneigro, San Marin e a region de Kosovo, e informalmente de Bòsnia-Erçegòvina e Bûlgäja.
A l'è a monnæa ofiçiâ di seguenti stati membri: Germania, Austria, Belgio, Çipro, Slovacchia, Slovenia, Spagna, Estònia, Finlandia, Fransa, Greçia, Eire, Italia, Malta, Lettònia, Lituannia, Luxemburgo, Paixi Basci e Portogallo. O se dêuvia asci in diversci Tæritoi d'oltremâ françéixi comme Guayana Françéise, San Pè e Miquelon, Guadeloupe, Martinica, Majotte e Réunion e inte e baxi brittanighe de Akrotiri e Dhekelia.
L'insémme de 'sti paixi, dïto Eurozona, o conta ciû de 318 millioin d'abitanti; e consciderando anche quelle terse naçioin che dêuvian de monæe collegæ con l'euro, a monnæa ûnica a l'interessa direttamente ciû de 480 millioin de personn-e in tûtto o mondo.
L'euro o vegne amministròu da-a Banca Çentrâ Ouropea, con sede a Francoforte inscio Men, e da-o Scistemma de banche çentrâli ouropee.
O l'è suddivizo in 100 çentéximi.
Dozze di 28 stati membri da Comûnitæ Ouropea no piggian l'euro comme monnæa ofiçiâ. Tra liâtri, Danemarca e o Regno Unïo g'han 'na clausola c'a permette de tegnî indefinîamente e pròpie monnæe naçionâli.
Dispoxiçioin e regolamenti[modìfica | modìfica wikitèsto]
O trattato insce l’Union Europea, firmòu a Maastricht o 7 de frevâ do 1992 e intròu in vigô o 1° de novembre do 1993, o preveddeiva l’instituçion de unn-a monæa ùnica pe tùtti i paixi aderenti. O stabiliva inotre i coscidîti critei de convergença, saiv'a dî i parametri econòmichi che i paixi devan rispettâ pe poei passâ a l’introduçion e a l’adoçion dell’Euro: deficit pùbbrico pâ ò infeiô a-o 3% do PIL; rappòrto débito pùbblico/PIL infeiô a-o 60%; tascio de inflaçion no supeiô de l’1,5% rispetto a-o tasso meddio di 3 stati membri a ciù bassa inflaçion; tasci de interesse a longo termine no supeiôi do 2% rispetto a-a meddia di 3 stati membri a ciù bassa inflaçion; valûa stabile in sce-i mercoei pe aomanco un biennio primma do termine stabilio pe l’ingresso inte l’Union monetaia.
E norme che han consentio a concreta adoçion de l’Euro son contegnûe inti regolamenti do Conseggio de l’Union Europea 1103/1997 e 974/1998. I scingoli legislatoî naçionæ àn da pœu adotòu de dispoxiçioin succescive e urteriôi, vòtte a dirimme i nomioxi dùbbi e problemi che l’adoçion de l’Euro a comportava, con particolâ riferimento a-o prinçipio da continuitæ di contræti e a-e mezûe vòtte a evitâ di ingiustificæ squilibbri inti rapporti contrattuæ, no essendo stæta inserîa into còrpo do regolamento nisciunn-a dispoxiçion a tutela di consumatoî. Caotelle particolæ son stæte inoltre necessaie into diritto de societæ.
O 1° de zenâ do 1999 e monæe naçionæ di 11 paixi de l’area Euro continuavan provvisoiamente a existe, ma diventavan perfettamente funzibili, essendo stæti fissæ in via definitiva i tasci de converscion fra valûe nazionæ e Euro. Vegniva ascì inandiâ unn-a politica monetaia ùnica da parte da Banca Centrâ Europea. A-a stessa dæta cessava de existe l’ECU, a monnæa europea nominâ o quæ valô o l'ea carcolòu in sce-a base de un panê de valûe nazionæ. Da-o 1° de zenâ 1999, inoltre, l’Euro o pêu' êse dœuviòu pe tùtti i pagamenti che no recedeivan l’ûso do contante, e da-o mæximo giórno i paixi aderenti emissan titoli do débito pùbblico escluxivamente denominæ in euro.
L’euro o l'é aministròu da-a Banca Centrâ e da-o Scistema de Banche Centræ Europée. A valûa a l'é struttuâ in sce 7 taggi cartaxei, pægi in tètti i paixi (banconòtte da 5, 10, 20, 50, 100, 200, 500 Euri) e in sce 8 valoî metallichi (monnæe da 1, 2, 5, 10, 20, 50 çenteximi e da 1 e 2 Euri, contraddistinte da un recto comun a tùtti i paixi e da un verso con caratteristeghe naçionæ diverse).
Diritto commerçiâ[modìfica | modìfica wikitèsto]
Pe-o diritto commerçiâ, l’adoçion de l’Euro a l'à comportòu l’exigença de adeguâ i rifeimenti presenti inte legislaçioin naçionæ di diversci paixi de l’UE. Pe quante riguarda o diritto societaio italian, l’introduçion dell’euro – con un rappórto de converscion pâ a 1936,27 lîe pe 1 euro – o l'ha recesto di adeguamenti specie in mateia de capitâ sociâ e de valô nominâ de açioin e de quote (d. legisl. 213/1998, da pœu modificòu da-o d. legisl. 206/1999); tæ provvedimenti àn azonto inoltre unn-a disciplinn-a urteiô e speciâ a quante za formulòu in via generâ inti regolamenti do Conseggio UE (1103/1997 e 974/1998). In particolâ, pe-i atti costitutivi de societæ in êse a-a dæta de intrâ in vigô de l’euro, se stabiliva un meccanismo semplificòu de ridenominaçion inta nêuva monnæa de cónto; pe e parteçipaçioin in societæ pe açioin, a responsabilitæ limitâ ò cooperative, s'é generalizzâ l’impoxiçion de un valô nominâ minimo fissao inte un œüro. Se a societæ a l'intende emette di açioin con valô nominâ diverso da-o minimo, questa a pœu çerne – diversamente da-o passao – solo murtipli de œüro espresci in çiffra tonda. I decretti legislativi çitæ se occupan, inoltre, da ridenominaçion di strumenti de debito, segge pubbrichi segge privæ. I titoli óbrigaçionæ emissi da-i enti pubbrichi locæ (prez., BOC e BOR) son stæti equiparæ a-i strumenti finançiæ privæ quante a-o regime de converscion, ch'a vegne attuâ dividendo o valô do taggio minimo de ciascun prestito pe 1936,27 e mortipricando o resurtao – ariondao a-o segondo deximâ pe difetto ò pe eccesso, a segonda che segge infeiô ò supeiô a 0,005 – pe o numero de taggi minimi che componeivan o prestito. Pe quello che conçerne a contabilitæ e a redaçion di bançi de impreize, se stabiliva che a partî da-o 1° zenâ 2002 (dæta de intrâ in vigô da nœuva unitæ moniaia) tutti i documenti contabili óbligatói a rilevança esterna dovessan êse redæti in œüro.
als_Latn lij_Latn lij_Latn lij_Latn lij_Latn lij_Latn lij_Latn srd_Latn lij_Latn lij_Latn lij_Latn lij_Latn srd_Latn lij_Latn